
Forord 

Forbundsstyret i Norske Elghundklubbers Forbund har gitt avlsutvalg/kontaktutvalg for Laikarasene 
ansvaret for å utarbeide RAS dokumentet for Østsibirsk Laika. Forbundsstyret har det overordnede 
ansvaret for RAS dokumentet og skal videre godkjenne denne og nyere versjoner. RAS dokumentet 
skal evalueres hvert år og revideres hvert 5. år. 


Bakgrunnsmaterialet for arbeidet med RAS er hentet fra Dogweb og Svenska Laikaklubbens 
avlsanalyse 1999-2008 og RAS dokument fra 2015. 


RAS skal være et levende dokument som skal brukes aktivt av forbundet og oppdrettere. Statistikken 
skal oppdateres årlig og resultatene evalueres. Dette skal sikre kontinuitet i avlsarbeidet og med det 
avlsmessig fremgang. Selve RAS dokumentet skal revideres hvert 5. år. 


Tommy Sønsterud 
Avlskontakt for Laikarasene 
Norske elghundklubbers forbund 


Forside: BIR Elverumsutstillingen 2016 og 2017 ASK SE11047/2015 Eier Christoffer Kvien og Eva 
Johansen. Foto T. Sønsterud 

Rasens historie 
Laikarasene har sin opprinnelse i Russland og er taigaens jakthund nr. 1. 


Fram til 70-talet var Laikarasene lite kjente i Norden. Finnene fikk kontakt med den organiserte Laika 
verden, da de besøkte hundeutstillinger i Leningrad (nå St. Petersburg) på 60 tallet. På 70 tallet ble 
Laikaene omtalt i forskjellige jaktblader. De første importene til Finland og Sverige kom på 70 tallet. 
Finske Laikaklubben ble dannet i 1981 og Svenska Laikaklubben i 1991. I 2007 ble den Norske 
Laikaklubben stiftet. Rasensvaret ligger hos Norske Elghundklubbers forbund og klubben fungerer 
som en interesseklubb for eiere av Laika i Norge. 


Rune B. Samuelsson har i boken Nordliga Jaktspetsar beskrevet laikarasenes opprinnelse og tidlige 
utvikling i Norden. 


På 1940 tallet ble det bestemt at Laikaene i midtre og østre Sibir skulle konsolideres til en rase. I 1947 
fikk rasen egen status som rase med navnet: Vostotchno-Sibirskaia Laika - Østsibirsk Laika. I 1949 ble 
den første foreløpige rasestandarden publisert. I 1981 fikk rasen en definitiv standard og rasestatus. 


Som utgangspunkt for standarden ble «Amur» Laikaen valgt. Amur Laikaen er en stor kraftfull 
spisshund, med kraftig hode og velutviklet pels. De var gode jakthunder og ble i tillegg brukt som 
trekkhunder. På 60 tallet ble det anlagt en statlig avlsstasjon for Østsibirsk Laika i Irkutsk. 
Avlshundene ble hentet fra Burjat, Krasojarsk og Evenk region. Denne avlsstasjonen ble lagt ned på 
90 tallet. Østsibirsk Laika er den eksteriørmessige minst homogene av Laikarasene. 


I 1978 importerte Lars Svanberg den første hannhunden til Sverige, Buinak for bruk på bjørn. Senere 
importerte han Urmann som senere ble solgt til Norge. Første kullet i Norge ble trolig født hos 
Vargtjønnbekken”s kennel ved Lars Mediaas i 1984. Tispa var kjøpt hos Lars Svanberg og hadde 
Buinak som far og Bojka, en annen import som mor. Utover 80 tallet økte interessen og antall kull pr. 
år økte. 


Østsibirsk Laika er en allsidig jakthund som i sitt hjemland skal kunne brukes til jakt på alt fra småvilt 
til storvilt og rovvilt. I Norden blir de fleste i hovedsak brukt på storvilt. I Finland er det og en del som 
er jaktpremiert på skogsfugl. For mange Laika eiere er det ønsket om noe mer enn en ren elghund 
som bidrar til rasevalget. 

Rasens populasjon 


Populasjonsstørrelse 

Siste 10 år er det i snitt registrert 45 norsk fødte pr. år. I 2014 var det registrert 80 valper. Det 
importeres et varierende antall hvert år, i hovedsak fra Sverige og Finland. Siste 10 år har det blitt 
importert i snitt 8 pr år, med en topp i 2014 med 20 stk. satt ut fra fødselsår. Populasjonen i Norge 
er på ca. 500- 550 registrerte inklusiv importer. 


Antall registrert 


Figur 1: Antall avkom registrert i Norge 1985-2016 


Gjennomsnittlig kullstørrelse 
Kullstørrelse varierer fra år til år. Snitt siste 10 år er 5,5. 


Kullstørrelse 


Figur 2: Kullstørrelse i Norge 1985-2016 

Antall kull pr år varierer fra 2 i 1985 og 2002 til 11 i 2009 


Antall kull 


Figur 3: Antall kull pr år etter fødselsår, 1985-2016 


Innavlsgrad 
Innavl oppstår når en parer nære slektninger, og er fordi det fører til en reduksjon av genetisk 
variasjon og økt fare for sykdom og defekter i populasjonen. 


Tabell 1: Grad av innavl! 


Paring av en hund med Innavls - 
sine: prosent 
Foreldre 25% 

Søsken 25% 

Besteforeldre 12,5 % 
Tanter/onkler 12,5 % 
Halvsøsken 12,5 % 
Søskenbarn 6,25 % 


Figur 4 viser gjennomsnittlig innavlsgrad for kull født i Norge i perioden 1985- 2016. Data er hentet 
for hvert kull i Dogweb og er beregnet på 5 generasjoner. Innavlsgraden har økt med et snitt på 
0,0164 prosentpoeng pr år (Y=0,0164) i perioden fra 1985 til 2016. Med et generasjonsintervall på 5 
år gir dette en økning i innavl pr generasjon på 0,08 som er godt under anbefalt på 0,5 pr generasjon. 
Gjennomsnittlig innavlsgrad er 3,1% pr kull. 


Innavelsgrad 


y =0,0164x + 2,8646 
R? = 0,0025 


Figur 4: Innavlsgrad fra 1985-2016 

Innavls grad pr kull siste 10 år er 2,9. Siden populasjonen er liten med et lite antall kull pr år får 
enkeltkull stor innvirkning på innavlsgraden. Dette bidrar til en usikkerhet i trenden (R? =0,0025). Det 
er et oppdrett som bidrar til å dra opp innavlsgraden enkelte år. På det mest ekstreme har dette 
oppdrettet en innavlsgrad på 32,5 på et kull i 2012. Ved å fjerne dette oppdrettet fra statistikken er 
gjennomsnittlig innavlsgrad siste 10 år på 1,2. Siste 10 år har innavlsgraden gått ned med 0,37 pr år. 


Innavelsgrad siste 10 år 


y = -0,3704x+ 4,9115 
R*=0,2151 


Figur 5: Innavlsgrad fra 2007-2016 


Det er usikkert hvor mye i slekt hundene var ved de første importene og mye av avlen har foregått på 
de samme linjene. For høy innavlsgrad vil kunne føre til redusert kullstørrelse og nedsatt fruktbarhet. 


Hannhunder i avlen 

I perioden 2007 — 2016 ble det brukt 44 forskjellige hanner på 79 kull. I snitt 2 kull hver. 5 hunder har 
mer enn 2 kull. Største antallet er 7 og 9 kull. 25 (56 %) av hannhundene som er brukt er 
jaktpremiert. 


Kull pr hannhund 


Figur 6: Kull pr hannhund 2007-2016. 


Matadoravl 

Matadoravl er ikke ønskelig. NKKs anbefaling er at en hund ikke bør ha flere avkom enn tilsvarende 5 
% av antall registrerte hunder i rasepopulasjonen i en 5 års-periode. Dette gjelder både for tisper og 
hannhunder. For den norske populasjonen vil det tilsi maksimalt 10 avkom pr hund. I den svenske 
populasjonen tilsvarer 5 % 55 avkom. For å ha en balansert avl bør en ikke overskride 2 % av 
valpeproduksjon under en generasjon eller 10 % av et års normal registrering. 

For å sette en grense for «matadorer» er det satt en grense for 55 avkom. Den norske og svenske 
populasjonen består i all hovedsak av samme hundemateriellet og grense for matadorer er satt ut fra 
den svenske beregningen. 


Tabell 2: «Matadorer» 


Antall | Innavlsgrad Antall Antall Barne- 
Navn kull snitt pr kull Tisper avkom barn 
17868/05 R/S Viltmester-Kaiser 13 11,14 6 59 46 
$21871/2009 Kåkikummun Petrus 9 0,6 8 61 8 


Innhenting av avlsmateriale fra andre land 

En stor del av avlsmaterialet hentes inn fra Sverige og Finland. Tabell 2 viser hvilke land 
hunder brukt i avl siste 10 år har opprinnelse. Av 79 kull født siste 10 år hadde nær 2/3 far fra 
Finland eller Sverige. På tispesiden er de fleste norskfødte. 


Tabell 3: Opprinnelsesland for hanner og tisper brukt i avl 2007-2016 


Opprinnelse Hanne Tispe 

Norge 30 38% 55 70% 

Sverige 29 37% 10 13% 

Finland 20 25% 14 18% 

Sum 79 100 % 79 100 % 
Avlsbase 


Svenske Laikaklubben har gjort en beregning av tilgjengelig avlsbase for perioden 1999-2014 vist i 
tabell 4. Denne viser en bedring i tilgjengelig avlsbase, men at en fortsatt er avhengig av å kunne 
innhente nytt avlsmateriale. 


Tabell 4: Tilgjengelig avlsbase 1999-2014, hentet fra svenske RAS dokumentet. 


År Kullar Valpar Utnyttjad | Tillgånglig Valpar / hane 
Ne Ne Max Rek 
2010-2014 240 | 1114 


| 20082009 | 246 | 1009 | 91 [ 109 | 
| 1999-2003 | 90 | 450 | 37 f 5 


1) Kullar och valpar avser totalantalet för beråknad 5-årsperiod bakåt från angivet år. 
2) Ne= effektiv population (avelsbas) 


EA me 
| 23 Jf 9 | 


Det er ikke mulig å bedrive avl på rasen uten å innhente avlsmateriale fra utlandet. Samarbeid med 
Sverige og Finland vil være viktig. For tispeeiere i nord vil Finland og Nord Sverige være nærmere enn 
aktuelle hannhunder i Sør Norge. Tilsvarende vil avstand fra Trøndelag og Østlandet til Sverige være 
«kort». 


Mål 
e Opprettholde en lav innavlsgrad som ikke bør overstige 2,5 % i snitt pr år. 
e Unngå overbruk av enkelthanner. 

Strategi 


e — Paringer med høyere innavlsgrad enn 5 % over 6 generasjoner godkjennes ikke. 
e En hund kan ha maks 3 kull før avlsvurdering. 


e Ytterligere 2 kull kan godkjennes hvis minimum 20 % av avkommene er jaktpremiert som 


løshund. Må være jaktpremierte avkom i minst 2 kull 
e Bruke hanner fra utlandet. 


Helse 


Generell beskrivelse av helsesituasjonen i rasen 


Østsibirsk Laika er i all hovedsak en sunn og frisk rase. Det har ikke vært foretatt en systematisk 
innsamling av data om sykdomstilfeller. 


Forekomst av helseproblemer, sykdommer og/eller defekter 
Siste 10 år er det født 453 avkom i Norge, av disse er 55 HD røntget, dvs. 12 %. Kun 8 stk. er røntget 
for AD. Forbundet anser AD for å være et lite problem for rasene som forbundet har ansvar for og 


har ikke krav om AD status ved bruk i avl. HD anses som et lite problem i rasen. Andelen hunder som 
er hd røntget burde vært høyere. 


Tabell 5: HD og AD siste 10 år. 


Status HD EN AD pe 
registrerte registrerte 
Totalt 55 12,1% 8 1,8% 
Fri| 54 98,20% 8 100 % 
Svak 1 1,80 % 0 0% 
Middels 0) 0% 0) 0% 
Sterk 0) 0% 0 0% 


Fra Sverige er det kjent at det har forekommet Epilepsi på 5 individ siste 10 år. 
Det er ikke registrert øyesykdommer. 


Forekomst av reproduksjonsproblemer 
Det er ikke kjent med reproduksjonsproblemer hos rasen. 


Prioritering 

Få økt kunnskap om eventuelle sykdomstilfeller i rasen. 

Mål 
e Opprettholde eller bedre andelen Fri for HD på 98 %. 
e Økt kjennskap til sykdom i rasen 


Strategi 


e Alle individ skal ha HD status Fri ved bruk i avl (A eller B). 
e Øke andelen med HD status. 


e  Innhente sykdomsdata i form av en spørreundersøkelse i RAS perioden. 

e Krav om minst 35 % HD røntgede avkom før godkjenning av ytterligere 2 kull 


Bruksegenskaper 

Østsibirsk Laika er en jakthund som selvstendig skal søke opp viltet, det er derfor løshundprøver som 
legges til grunn. I Norge blir jaktegenskaper målt på løshund prøve for elg og skogsfugl. I Sverige har 
eni tillegg jaktprøve på villsvin og bjørnprotokoll. Finland har egen bruksprøve på bjørn. I Rasens 
hjemland praktiseres det jaktprøver både i hegn og på frittlevende vilt på en rekke arter. 


Jaktprøver 
Elg 


Under ei jaktprøve på elg får en bedømt søk, evne til å fine elg, evne til å stille elg, losarbeid, 
påhengelighet, lostid, losmål, lydighet og samarbeid. Løshundprøver på elg er den vanligste 
prøveformen som det blir stilt hunder på. 


Tabell 6: Norskfødte hunder startet på løshundprøve elg 2011-2016. 
Født år | 2011 | 2012 | 2013 | 2014 | 2015 | 2016 
Antall | 64 39 31 22 28 29 
% startet | 6% 3% 3% 23% 7% 0 
% Premiert | 6% 3% 3% 18% 7% 0 


Villsvin 

Løshundprøve på villsvin bedømmer de samme momentene som på elg, men er i tillegg bedre for å 
vurdere mentale egenskaper som mot, skarphet og nerver. Svenske ålghundklubben arrangerer 
jaktprøver. Også mulig å gå kombiprøve med elg (bedømmes etter den arten som finnes først). Antall 
villsvin i Norge øker og vi vil trolig få hunder som brukes mer på villsvin framover. 


Halsende fuglehund 
Det er ikke registrert Østsibirsk Laika premiert på skogsfugl siste 5 år. Prøven bedømmer treskjeller 
egenskapene, søk, losarbeid og forfølgelse og evne til å finne igjen støkt fugl 


Bjørn 

For mange er rowviltinteressen en vesentlig årsak til valg av rasen. I avlssammenheng er dette en 
utfordring å kunne ivareta, så lenge det ikke finnes prøveformer som kan dokumentere dette i Norge. 
Det arrangeres «bjørnetest» i Vassfaret bjørnepark og Namsskogan familiepark i regi av Norges jeger 
og fiskerforbund. Svenska ålghundklubben”s bjørn protokoll dokumenterer bjørnarbeid. Finsk 
bruksprøve på bjørn tilsvarende. 


Mentalitet og bruksegenskaper i forhold til rasestandarden 

Laikaen skal ha et bredt jaktlig spekter. I dag er det kun på løshundprøve for elg og skogsfugl en får 
målt disse egenskapene. For å kunne opprettholde og videreføre en allsidig rase med et bredt jaktlig 
spekter kunne det vært ønskelig med en prøveform der en kunne ha testet yngre hunder på flere 
arter. Bedre dokumentasjon av rovwviltinteresse er ønskelig. 


Mål 
e Økt andel startet på jaktprøve 
e Økt kjennskap til rovwviltinteresse 

e Økt kunnskap om rasens jaktlige status 


Strategi 
e Få målt en større andel av hundene på jaktprøve 
e  Innføre en allsidighetsprøve for bedømming av unge hunder 
e  Innhente testdata fra «bjørnetest» 
e —Dokumentere rovviltarbeid 


Atferd og mentalitet 


Atferd 

Rasen skal være stødig og avbalansert. Aktiv med godt utviklet luktesans og evne til å finne vilt, uttalt 
jaktlyst. Selvstendig når den jakter, men skal holde kontakt/samarbeide med fører. Vennlig og 
tillitsfull mot folk. 


Evaluering av atferd 
e Uønsket aggresjon kunne være et problem tidligere. Også andre spisshundraser har vært 
kjent for dette. Med endret hundehold og fokus på adferd har dette problemet blitt mer 
sjeldent. Enkeltindivider kan ha uønsket adferd. 
e Skye unnvikende individer er ikke ønskelig. 


e  Ivareta en stødig og avbalansert jakthund som fungerer godt i hverdagen. 


Strategi 
e  Utelukke hunder med uakseptabel atferd fra avl 
e  Sesi sammenheng med øvrige mål. 

Eksteriør 


Eksteriør 

Middels stor, kraftig og kompakt. Kroppslengden, fra brystbensspiss til sittebensknøl, er noe lengre 
enn mankehøyden. Hodet er heller stort og svært kraftig. Godt utviklet muskulatur. Kraftig 
benstamme, kraftigere hos hannhunder enn hos tisper. Tydelig kjønnsforskjell. 


Utstillingsresultatene for 2015 og 2016 er vist i figur 7. 

Figur 7: Utstillingsresultater for 2015-2016. 


Enkelte hunder kan ha lite masse i kroppen i forhold til rasestandard. Viktig at rasepreget 
opprettholdes slik at en tydelig kan skille Østsibirsk og Vestsibirsk Laika. 


Bittfeil forekommer og bør oppmeksomes. 


Rasen er liten og det er ofte få hunder på en og samme utstilling. Dette gir utfordringer for 
dommerne. 


Overdrevne eksteriørtrekk 
Rasen har ikke overdrevne eksteriørtrekk. 


Mål 
e  Ivareta rasepreget 
e Økt deltagelse på utstilling 


Strategi 
e Eksteriørdommerkonferanse 
e Sette fokus på rasepreget 
e Øke interessen for utstilling 

Oppsummering av RAS 


Østsibirsk Laika er den 4 største av elghundrasene i antall. Rasen har en økende interesse i Norden og 
det er viktig at rasen ivaretas som jakthund. Det er viktig at oppdretterne har fokus på bredde i avlen 
for å opprettholde en sunn og frisk rase. 


Prioritering av viktige kortsiktige og langsiktige mål 
e Få etablert avlshundlister 
e Oppdatere eksisterende statistikk 
e Utvide statistikken på rasen, spesielt på jaktegenskaper. 
e Opprettholde rasens helse status 


Plan for videre arbeid 
e Arbeide videre med innhenting av data og statistikk for rasen for økt kunnskap om status og 
utvikling. 
e Økt samarbeid med avlsråd i være naboland 


Krav til godkjent avlshund for Østsibirsk Laika 
For at en hund skal kunne godkjennes for avl må den tilfredsstille følgende kriterier utover NKK's 
grunnregler for avl og oppdrett og Avlsstrategi: 


e Må ha premiering som løshund i Norden på elg, villsvin eller skogsfugl, godkjent 
anleggsprøve på bjørn (Karh1) eller godkjent Svenska Älghundklubbens bjørnprotokoll. 

e Hunden skal være utstilt på en offisiell utstilling med minimum GOOD 

e Hunden skal være HD fri (grad A eller B) 


Øvrige hunder som kan godkjennes: 
e — Premiert på jaktprøve utenfor Norden og som oppfyller øvrige krav. 


Godkjente parringer 
Det godkjennes inntil 3 kull før avlsvurdering. Ytterligere 2 kull kan godkjennes etter avlsvurdering. 


e  Gjenparing godkjennes ikke 
e Maks 5 % innavlsgrad på 6 generasjoner. 


Kategori 1: 
e Begge foreldrene er jaktpremiert som løshund og tilfredsstiller øvrige krav til avlshund. 
Kategori 2: 


e En av foreldrene premiert som løshund og begge tilfredsstiller øvrige krav til avlshund. 

Avlsvurdering 


Etter avlsvurdering etter 3 kull, kan hunden godkjennes på ytterligere 2 kull. 


For godkjenning av ytterligere 2 kull etter følgende krav: 


e — Minst 20 % avkom premiert på løshundprøve fordelt på minst 2 kull. 


e — Rasetypisk eksteriør 
e Ingen kjente arvelige sykdommer 
e Minst 35 % av avkommene skal være HD røntget 


Vurdering gjøres etter forespørsel fra hundeeier. 

